ZAPISNIK
37. sjednice Vijeća Mjesnog odbora „August Šenoa“ održane 23. travnja 2024.  u 18.00 sati u prostorijama Mjesnog odbora „August  Šenoa“, Pavla Hatza 8

Nazočni članovi Vijeća:   Dubravka Golubić-Krpan, Sonja Braut-Kazić, Robert Boranić, Đurđa Golubić, Pavao Babić

Vijeće Mjesnog odbora „August Šenoa“ jednoglasno usvaja Zapisnik 36. sjednice Vijeća Mjesnog odbora. 

Vijeće jednoglasno prihvaća; 

			  	DNEVNI RED:


1. Regulacija prometa na području Gradske četvrti Donji grad
2. Odluka o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila, mišljenje, daje se
3. Prijedlog Odluke o izmjenama i dopunama Odluke o donošenju Generalnoga urbanističkog  plana  Grada Zagreba, mišljenje, daje se
4. Pitanja i prijedlozi                          

                    
Ad. 1. Regulacija prometa na području Gradske četvrti Donji grad


Članovi Vijeća su nakon duge rasprave uvidjeli da ima dosta upita i dilema te ponavlja Zaključak sa 36. sjednice, jedino stalno kroz svaku sjednicu provlačimo da tražimo veće kontrole na Palmotićevoj ulici ( zbog brzine kao i nemogućih zvukova motocikala i automobila) kao i zamolbu za semafor na Palmotićevoj i Šenoinoj. Zaključak je u nastavku teksta.


Z A K L J U Č A K

 

1. Vijeće Mjesnog odbora „August Šenoa“ iznosi sljedeće mišljenje:

ne slažemo se s predloženim satima za dostavu 06- 11 sati, smatramo da je gužva po gradu  već od 09. h tako da bi sukladno gore navedenom radno vrijeme za dostavu bilo prihvatljivo od 06-09 sati. 


2. Ovaj se zaključak dostavlja Vijeću Gradske četvrti Donji grad.



Ad. 2. Odluka o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila

Dajemo pozitivno mišljenje, i imamo prigovor jer svi imaju svi ista prava  a ne vidimo nikakve pogodnosti ni bolje uvjete za stanare, građani s malom djecom , starija populacija satima traže parking.

Vijeće ponavlja zaključak sa 36. sjednice 

Z A K L J U Č A K

o Nacrtu  prijedloga Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila

1. Vijeće Mjesnog odbora „August Šenoa“ iznosi sljedeće mišljenje:
a) mišljenja smo da trebalo bi organizirati tribinu na tu temu
b) nisu nam jasne prva  i druga zona  u centru, što to znači za građane koji žive 
u tom dijelu, jer  svatko tko zatraži  ( a radi na tom području) može dobiti dopuštenje, zatim u doba Adventa i drugih prigodnih dana stanari u tom području ne mogu naći parking pa kruže satima kako bi mogli pravilno parkirati, po ovom sadržaju ne vidimo boljitak parkiranja za stanare jer su izjednačeni sa svima koji daju  
potrebnu dokumentaciju.
c) uređena parking mjesta za motore bi se također trebala naplaćivati jer je razlika samo u kotačima što znači da im je omogućeno nesmetano prometovanje kao i stvaranje buke

2. Ovaj se zaključak dostavlja Vijeću Gradske četvrti Donji grad.

Ad.3. Prijedlog Odluke o izmjenama i dopunama Odluke o donošenju Generalnoga urbanističkog  plana  Grada Zagreba

Nakon rasprave Vijeće jednoglasno donosi


Z A K L J U Č A K

      o prijedlogu Odluke o izmjenama i dopunama Odluke o donošenju Generalnoga urbanističkog  plana  Grada Zagreba


1. Vijeće Mjesnog odbora „August Šenoa“ daje pozitivno mišljenje o prijedlogu Odluke o izmjenama i dopunama Odluke o donošenju Generalnoga urbanističkog plana Grada Zagreba. 

2. Ovaj se zaključak dostavlja Vijeću Gradske četvrti Donji grad.



Ad. 4.	Pitanja i prijedlozi          

Pod ovom točkom nije bilo upita.                

Zapisničarka : Dubravka Golubić-Krpan
Sjednica završena u 19.00 sati



KLASA:  024-08/24-003/838
URBROJ: 251-13-11-1/ 005-24-2
Zagreb, 23. travnja 2024.

PREDSJEDNICA VIJEĆA
 MJESNOG ODBORA
„AUGUST ŠENOA“

